IARSCRÍBHINN

Cur i láthair ábhar na tuarascála bliantúla ar fheidhmíocht dá dtagraítear in Airteagal 134 de Rialachán (AE) 2021/2115

1. SINTÉIS AR STAID CHUR CHUN FEIDHME AN PHLEAN STRAITÉISIGH CBT I nDÁIL LEIS AN mBLIAIN AIRGEADAIS ROIMHE SIN

Beidh sa roinn seo an fhaisnéis cháilíochtúil dá dtagraítear in Airteagal 134(7), pointe (a), de Rialachán (AE) 2021/2115.

1.1. Achoimre ar staid chur chun feidhme an Phlean Straitéisigh CBT

Cuimseofar san fhoroinn seo achoimre ar dhul chun cinn chur chun feidhme an Phlean Straitéisigh CBT le linn na bliana airgeadais roimhe sin.

Féadfar freisin achoimre a chuimsiú san fhoroinn seo ar na príomh-shaincheisteanna a rinne difear d’fheidhmíocht an Phlean Straitéisigh CBT sa bhliain airgeadais roimhe sin agus a thuairisceofar go mion i bhforoinn 1.2, lena n-áirítear bearta a rinneadh chun aghaidh a thabhairt ar na saincheisteanna sin.

1.2. Staid chur chun feidhme an Phlean Straitéisigh CBT de réir cuspóirí sonracha agus cuspóirí trasghearrtha

Maidir le gach cuspóir sonrach agus gach cuspóir trasghearrtha dá dtagraítear in Airteagal 6(1) agus (2) de Rialachán (AE) 2021/2115, cuimseofar san fhoroinn seo tuairisc ar na saincheisteanna a rinne difear d’fheidhmíocht an Phlean Straitéisigh CBT sa bhliain airgeadais roimhe sin, i gcás inarb iomchuí, agus tabharfar cúiseanna leis sin agus, i gcás inarb ábhartha, tuairisc ar na bearta a rinneadh chun aghaidh a thabhairt ar na saincheisteanna sin.

Mar chomhlánú ar an bhfaisnéis a sholáthrófar faoi fhoroinn 2.1, féadfar mínithe a chur san fhoroinn seo i dtaca le luachanna gnóthaithe na dtáscairí toraidh, maidir le dialltaí na luachanna sin ó na garspriocanna comhfhreagracha.

1.3. Gnéithe cothrománacha de chur chun feidhme an Phlean Straitéisigh CBT

Cuimseofar san fhoroinn seo tuairisc ar an dul chun cinn a rinneadh i dtreo chur chun feidhme an Phlean Straitéisigh CBT sa bhliain airgeadais roimhe sin, sainaithint saincheisteanna a rinne difear do chur chun feidhme an Phlean Straitéisigh CBT sa bhliain airgeadais roimhe sin, agus, i gcás inarb ábhartha, bearta chun aghaidh a thabhairt orthu, i ndáil le rialachas, líonraí agus gníomhaíochtaí reachtacha nó neamhreachtacha náisiúnta is ábhartha maidir le cur chun feidhme agus feidhmíocht an Phlean Straitéisigh CBT.

Féadfar tuairisc a chuimsiú san fhoroinn seo ar na saincheisteanna a rinne difear d’fheidhmíocht an Phlean Straitéisigh CBT sa bhliain airgeadais roimhe sin agus nach féidir a thuairisciú faoi chuspóirí sonracha nó faoi chuspóirí trasghearrtha i bhforoinn 1.2.

1.4. Maolú ar chaighdeáin DRTC in 2023

Má bhain an Ballstát úsáid as an maolú dá bhforáiltear in Airteagal 1 de Rialachán Cur Chun Feidhme (AE) 2022/1317, cuimseofar san fhoroinn seo measúnú ar éifeachtaí chur i bhfeidhm an mhaolaithe sin ar shlándáil dhomhanda an tsoláthair bia, ar chaomhnú an chomhshaoil agus ar an gcomhrac i gcoinne an athraithe aeráide, i gcomhréir le hAirteagal 2(5) den Rialachán Cur Chun Feidhme sin.

2. FAISNÉIS CHAINNÍOCHTÚIL, FAISNÉIS CHÁILÍOCHTÚIL FAOI DHIALL LUACHANNA TÁSCAIRÍ TORAIDH Ó GHARSPRIOCANNA AGUS RÉASÚNÚ I dTACA LE BARRACHAS NA nAONADMHÉIDEANNA RÉADAITHE I gCOMPARÁID LEIS NA hAONADMHÉIDEANNA BEARTAITHE

Cuimseofar sa roinn seo an fhaisnéis cháilíochtúil dá dtagraítear in Airteagal 134(4) agus (5) de Rialachán (AE) 2021/2115. Cuimseofar ann freisin faisnéis cháilíochtúil a mhéid a bhaineann le dialltaí ó gharspriocanna dá dtagraítear in Airteagal 134(7), pointe (b), den Rialachán sin.

Cuimseofar ann an fhaisnéis cháilíochtúil éigeantach dá dtagraítear in Airteagal 134(9) den Rialachán sin. Féadfar an fhaisnéis cháilíochtúil roghnach a chuimsiú ann dá dtagraítear in Airteagal 134(8) den Rialachán sin.

Tuairisceofar na torthaí gnóthaithe agus na haschuir réadaithe i gcomhréir leis na modhanna ríofa a leagtar síos san Iarscríbhinn a ghabhann le Rialachán Cur Chun Feidhme (AE) 2021/2290 ón gCoimisiún (1).

2.1. Luachanna gnóthaithe na dtáscairí toraidh

Cuimseofar san fhoroinn seo an luach a gnóthaíodh sa bhliain airgeadais roimhe sin in aghaidh gach ceann de na táscairí toraidh a leagtar amach sa Phlean Straitéiseach CBT agus an t-achar go dtí an gharsprioc bhliantúil chomhfhreagrach a leagtar síos sa Phlean Straitéiseach CBT, agus tabharfar na cúiseanna, i gcás inarb iomchuí, le dialltaí ó gharspriocanna agus, i gcás inarb ábhartha, cur síos ar na bearta a rinneadh, i gcomhréir le hAirteagal 134(7), pointe (b), de Rialachán (AE) 2021/2115.

Sa tuarascáil bhliantúil ar fheidhmíocht atá le tíolacadh faoin 15 Feabhra 2025, cuimseofar freisin san fhoroinn seo réasúnú maidir le haon easnamh is mó ná 35 % i sroicheadh na ngarspriocanna ábhartha i gcomhair bhliain airgeadais 2024, dá dtagraítear in Airteagal 135(2) den Rialachán sin.

Sa tuarascáil bhliantúil ar fheidhmíocht atá le tíolacadh faoin 15 Feabhra 2027, cuimseofar freisin san fhoroinn seo réasúnú maidir le haon easnamh is mó ná 25 % i sroicheadh na ngarspriocanna ábhartha i gcomhair bhliain airgeadais 2026, dá dtagraítear in Airteagal 135(2) den Rialachán sin.

2.2. Aschuir réadaithe — aonadmhéideanna — maoiniú náisiúnta breise

Ina aghaidh gach aonadmhéid a leagtar amach sa Phlean Straitéiseach CBT, cuimseofar san fhoroinn seo na haschuir réadaithe, an caiteachas comhfhreagrach agus na haonadmhéideanna réadaithe i gcomhréir le hAirteagal 134(5) de Rialachán (AE) 2021/2115.

Féadfar réasúnú a chuimsiú san fhoroinn seo i dtaca le haon bharrachas ar an aonadmhéid réadaithe i gcomparáid leis an aonadmhéid tagartha comhfhreagrach a leagtar síos in Airteagal 134(8) den Rialachán sin.

Cuimseofar san fhoroinn seo réasúnú i dtaca le haon bharrachas ar an aonadmhéid réadaithe i gcomparáid leis an aonadmhéid tagartha dá dtagraítear in Airteagal 134(6) agus (8) de Rialachán (AE) 2021/2115 más mó an barrachas sin ná 50 %, mar a leagtar síos in Airteagal 134(9) den Rialachán sin.

Níl feidhm ag an dara mír ná ag an tríú mír maidir le táscairí aschuir ar mar chinn a úsáidtear le haghaidh faireacháin amháin a mharcáiltear iad in Iarscríbhinn I a ghabhann leis an Rialachán sin.

2.2.1. Aonadmhéideanna réadaithe le haghaidh idirghabhálacha i bhfoirm íocaíochta dírí

Cuimseofar an méid seo a leanas san fhaisnéis a sholáthrófar faoin bhforoinn seo:

(a) aschuir réadaithe;

(b) caiteachas arna ríomh de bhun Airteagal 134(5), an chéad fhomhír, pointe (b), de Rialachán (AE) 2021/2115 (‘ollchaiteachas’) is ábhartha maidir leis na haschuir réadaithe, lena n-áirítear na heilimintí seo a leanas ar ina leith a rinneadh an t-ollchaiteachas a ríomh: (i) méideanna nár íocadh tar éis laghdú agus uasteorannú, a leagtar síos in Airteagal 17 de Rialachán (AE) 2021/2115; (ii) méideanna nár íocadh tar éis feidhmiú smachta airgeadais, a leagtar síos in Airteagal 17 de Rialachán (AE) 2021/2116; (iii) méideanna nár íocadh tar éis pionós, a leagtar síos in Airteagal 45(1), pointe (b), Airteagal 59(1), pointe (d), agus in Airteagail 85 agus 89 de Rialachán (AE) 2021/2116; (iv) caiteachas arna dhearbhú sna cuntais bhliantúla is ábhartha maidir leis na haschuir réadaithe, a leagtar síos in Airteagal 32(1), pointe (b), de Rialachán Cur Chun Feidhme (AE) 2022/128 (‘glanchaiteachas’);

(c) na haonadmhéideanna réadaithe is toradh air sin.

2.2.2. Aonadmhéideanna réadaithe le haghaidh idirghabhálacha in earnálacha áirithe

Cuimseofar an méid seo a leanas san fhaisnéis a sholáthrófar faoin bhforoinn seo:

(a) aschuir réadaithe;

(b) caiteachas arna ríomh de bhun Airteagal 134(5), an chéad fhomhír, pointe (b), de Rialachán (AE) 2021/2115 (‘ollchaiteachas’) is ábhartha maidir leis na haschuir réadaithe, lena n-áirítear na heilimintí seo a leanas ar ina leith a rinneadh an t-ollchaiteachas a ríomh: (i) i gcás inarb infheidhme, méideanna nár íocadh mar gheall ar theorannú an chúnaimh airgeadais arna bhunú ar an sciar de luach na táirgeachta arna margú, dá dtagraítear in Airteagal 52(2) agus Airteagal 68(3) de Rialachán (AE) 2021/2115; (ii) méideanna nár íocadh tar éis pionós, a leagtar síos in Airteagal 45(1), pointe (b), Airteagal 59(1), pointe (d), de Rialachán (AE) 2021/2116; (iii) caiteachas arna dhearbhú sna cuntais bhliantúla is ábhartha maidir leis na haschuir réadaithe, a leagtar síos in Airteagal 32(1), pointe (b), de Rialachán Cur Chun Feidhme (AE) 2022/128 (‘glanchaiteachas’);

(c) na haonadmhéideanna réadaithe is toradh air sin.

2.2.3. Aonadmhéideanna réadaithe le haghaidh idirghabhálacha san fhorbairt tuaithe

Cuimseofar an méid seo a leanas san fhaisnéis a sholáthrófar faoin bhforoinn seo:

(a) aschuir réadaithe cé is moite d’aschuir arna nginiúint go heisiach trí mhaoiniú náisiúnta breise;

(b) caiteachas arna ríomh de bhun Airteagal 134(5), an chéad fhomhír, pointe (b), de Rialachán (AE) 2021/2115 (‘ollchaiteachas’) is ábhartha maidir leis na haschuir réadaithe, lena n-áirítear na heilimintí seo a leanas ar ina leith a rinneadh an t-ollchaiteachas a ríomh: (i) méideanna arna n-aisghabháil, a leagtar síos in Airteagal 57 de Rialachán (AE) 2021/2116; (ii) méideanna nach n-íoctar tar éis pionós, a leagtar síos in Airteagal 45(2), pointe (b), Airteagal 59(1), pointe (d), agus in Airteagail 85 agus 89 de Rialachán (AE) 2021/2116; (iii) caiteachas arna dhearbhú sna cuntais bhliantúla is ábhartha maidir leis na haschuir réadaithe, a leagtar síos in Airteagal 32(1), pointe (c), de Rialachán Cur Chun Feidhme (AE) 2022/128 (‘glanchaiteachas’); (iv) an caiteachas poiblí iomlán gan maoiniú náisiúnta a áireamh;

(c) na haonadmhéideanna réadaithe is toradh air sin.

2.2.4. Maoiniú náisiúnta breise

Aschuir réadaithe arna nginiúint go heisiach trí mhaoiniú náisiúnta breise, tuairisceofar iad de réir na hidirghabhála.

Cúnamh airgeadais náisiúnta agus maoiniú náisiúnta breise dá dtagraítear in Airteagal 134(11) agus in Airteagal 115(5), pointí (a) agus (d), de Rialachán (AE) 2021/2115, tuairisceofar iad de réir na hidirghabhála.

2.3. Aschuir réadaithe — luachanna comhiomlánaithe

Cuimseofar san fhoroinn seo luachanna comhiomlánaithe na dtáscairí aschuir arna dtuairisciú i gcomhréir leis na modhanna ríofa a leagtar síos san Iarscríbhinn a ghabhann le Rialachán Cur Chun Feidhme (AE) 2021/2290.

2.3.1. Luachanna comhiomlánaithe na dtáscairí aschuir de réir idirghabhálacha agus aonaid tomhais

2.3.2. Luachanna comhiomlánaithe na dtáscairí aschuir de réir cineálacha idirghabhála agus aonaid tomhais

2.3.3. Luachanna comhiomlánaithe eile na dtáscairí aschuir

2.4. Aonadmhéideanna tagartha breise

Má chinneann na Ballstáit úsáid a bhaint as an rogha a leagtar síos in Airteagal 134(6) de Rialachán (AE) 2021/2115, beidh san fhoroinn seo, in aghaidh gach idirghabháil lena mbaineann, an fhaisnéis dá dtagraítear in Airteagal 134(6), an chéad fhomhír, pointe (a), nó in Airteagal 134(6), an chéad fhomhír, pointe (b), den Rialachán sin.

2.5. Ionstraimí airgeadais a úsáid in idirghabhálacha forbartha tuaithe

San fhoroinn seo beidh faisnéis bhreise faoi úsáid ionstraimí airgeadais sa bhliain airgeadais roimhe sin i gcomhréir le hAirteagal 134(10) de Rialachán (AE) 2021/2115. Tuairisceofar an fhaisnéis bhreise sin de réir an chineáil idirghabhála.

2.6. Faisnéis faoi shíolta ola, faoi chadás agus faoi chabhair idirthréimhseach náisiúnta

Cuimseofar san fhoroinn seo an fhaisnéis faoi shíolta ola atá le tuairisciú i gcomhréir le hAirteagal 11(6) de Rialachán (AE) 2021/2115.

Cuimseofar san fhoroinn seo freisin an fhaisnéis faoin íocaíocht bharrshonrach le haghaidh cadáis atá le tuairisciú i gcomhréir le hAirteagal 137 de Rialachán (AE) 2021/2115, seachas i gcás na tuarascála bliantúla ar fheidhmíocht atá le tíolacadh faoin 15 Feabhra 2024.

Cuimseofar san fhoroinn seo freisin an fhaisnéis faoin gcabhair idirthréimhseach idirnáisiúnta atá le tuairisciú i gcomhréir le hAirteagal 138 de Rialachán (AE) 2021/2115, faisnéis a thuairisceofar de réir na hidirghabhála, seachas i gcás na tuarascála bliantúla ar fheidhmíocht atá le tíolacadh faoin 15 Feabhra 2024.

3. Achoimre ar na meastóireachtaí

Sa tuarascáil bhliantúil deiridh ar fheidhmíocht atá le tíolacadh faoin 15 Feabhra 2030, beidh sa roinn seo achoimre ar na meastóireachtaí a rinneadh le linn thréimhse chur chun feidhme an Phlean Straitéisigh CBT i gcomhréir le hAirteagal 134(2) de Rialachán (AE) 2021/2115.

Comhlánófar é le liosta meastóireachtaí a rinneadh le linn na tréimhse cur chun feidhme, agus cuimseofar an méid seo a leanas ann in aghaidh gach meastóireachta:

(a) teideal;

(b) dáta críochnaithe;

(c) an nasc atá ann le ceann amháin nó níos mó de na cuspóirí sonracha nó de na cuspóirí trasghearrtha dá dtagraítear in Airteagal 6(1) agus (2) de Rialachán (AE) 2021/2115;

(d) na príomhchonclúidí agus na príomh-mholtaí;

(e) míniú ar an gcaoi a ndearnadh obair leantach ar na príomh-mholtaí;

(f) nasc chuig an tuarascáil mheastóireachta.

(1) Rialachán Cur Chun Feidhme (AE) 2021/2290 ón gCoimisiún an 21 Nollaig 2021 lena leagtar síos rialacha maidir leis na modhanna chun na comhtháscairí aschuir agus toraidh a ríomh a leagtar amach in Iarscríbhinn I a ghabhann le Rialachán (AE) 2021/2115 ó Pharlaimint na hEorpa agus ón gComhairle lena mbunaítear rialacha maidir le tacaíocht do phleananna straitéiseacha atá le tarraingt suas ag na Ballstáit faoin gcomhbheartas talmhaíochta (Pleananna Straitéiseacha CBT) agus le maoiniú ag an gCiste Eorpach um Ráthaíocht Talmhaíochta (CERT) agus ag an gCiste Eorpach Talmhaíochta um Fhorbairt Tuaithe (CETFT) agus lena n-aisghairtear Rialacháin (AE) Uimh. 1305/2013 agus (AE) Uimh. 1307/2013 (IO L 458, 22.12.2021, lch. 486).